**GHIDUL SOLICITANȚILOR**

**pentru finanțarea nerambursabilă din bugetul Comunei Sărățeni**

**a programelor, proiectelor și acțiunilor culturale,**

**educativ-științifice, de tineret și cultură scrisă în anul 2020**

**Capitolul 1 – Prevederi generale**

* 1. Comuna Sărățeni acordă finanțări nerambursabile pentru programe, proiecte și acțiuni **culturale, educativ-științifice, de tineret și cultură scrisă**, în conformitate cu prevederile Legii nr. 350/2005 privind regimul finanțărilor nerambursabile din fonduri publice alocate pentru activități non-profit de interes general, cu modificările și completările ulterioare, ale Ordonanței Guvernului nr. 51/1998 privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare, precum și ale Hotărârii Consiliului Local nr. 12/2020 privind aprobarea bugetului local al Comunei Sărățeni pentru anul 2020, HCL nr. 36/2015 privind aprobarea Regulamentului de organizare și funcționare a Comisiei de evaluare și selecționare modificat prin HCL nr. 29/2018.
  2. Finanțarea se acordă pentru acoperirea parțială a unui program ori proiect în baza unui contract încheiat între părți.
  3. Pentru aceeași activitate nonprofit, un beneficiar nu poate contracta mai mult de o singură finanțare nerambursabilă de la autoritatea finanțatoare în decursul unui an fiscal.
  4. În cazul în care un beneficiar contractează, în cursul aceluiași an calendaristic, mai mult de o finanțare nerambursabilă de la autoritatea finanțatoare, nivelul finanțării nu poate depăși o treime din totalul fondurilor publice alocate programelor aprobate anual în buget.
  5. Finanțările nerambursabile nu se acordă pentru activități generatoare de profit și nici pentru activități din domeniile reglementate de Legea nr. 182/2002 privind protecția informațiilor clasificate, cu modificările și completările ulterioare.
  6. Nu se acordă finanțări nerambursabile pentru activități ce presupun dezvoltarea infrastructurii solicitantului și nici pentru cheltuieli care se constituie, într-o formă sau alta, în remunerație pentru membrii organizației.

**Capitolul 2 – Suma disponibilă pentru finanțare nerambursabilă**

2.1. Suma totală disponibilă oferită de Comuna Sărățeni pentru finanțarea nerambursabilă a programelor/proiectelor/acțiunilor **culturale, educativ-științifice, de tineret și cultură scrisă** din Comuna Sărățeni în anul 2020 este de 25.000 lei.

**Capitolul 3 – Categorii de beneficiari**

3.1. Beneficiarii finanțării nerambursabile sunt persoanele fizice sau persoanele juridice fără scop patrimonial – asociații sau fundații – constituite conform legii, sau culte religioase recunoscute conform legii, respectiv înființate în condițiile legii române ori străine.

**Capitolul 4 – Categorii de proiecte pentru care se acordă finanțare nerambursabilă**

4.1. Programele/proiectele/acțiunile culturale pentru care se acordă finanțare nerambursabilă sunt:

a. cultură: organizare evenimente cu specific local: expoziții, tabere de creație cu participare națională sau internațională, târguri tradiționale pentru promovarea moștenirii culturale locale, achiziționare dotări necesare desfășurării unei activități culturale;

b. educație și știință: organizarea unor evenimente cu scopul promovării educației și activităților științifice în rândul tinerilor sub 14 ani;

c. tineret: organizarea activităților cu și pentru tineret;

d. cultură scrisă: materiale informative pentru promovarea valorilor culturale locale.

**Capitolul 5 – Criterii de eligibilitate**

5.1. Pentru a putea participa la selecție, solicitantul trebuie să îndeplinească următoarele cerințe minime:

a) să fie persoană fizică autorizată, respectiv persoană juridică de drept privat, română sau străină, înființată în condițiile legii române sau străine, având domiciliul sau sediul în comuna Sărățeni și/sau desfășoară programul/proiectul/acțiunea culturală pe teritoriul comunei Sărățeni;

b) să nu aibă datorii la bugetul de stat sau la bugetul local;

c) în cazul în care a beneficiat de contract/contracte de finanţare nerambursabilă încheiat cu Comuna Sărățeni, acesta și-a îndeplinit obligaţiile asumate.

5.2. (1) Nu pot primi finanțare nerambursabilă pentru programe/proiecte și acțiuni culturale, educativ-științifice, de tineret și cultură scrisă în anul 2020 persoanele juridice de drept public, finanțate integral sau parțial din bugetul public al Comunei Sărățeni.

(2) Persoanele juridice de drept public, finanțate integral din venituri proprii, pot beneficia de finanțare nerambursabilă, din bugetul public al Comunei Sărățeni.

**Capitolul 6 – Categorii de cheltuieli eligibile**

6.1. Finanțările nerambursabile se acordă pentru cofinanțarea unor programe/proiecte/acțiuni culturale, educativ-științifice, de tineret și cultură scrisă și nu pentru funcționarea asociațiilor și fundațiilor române cu personalitate juridică, altor organizații neguvernamentale fără scop patrimonial, care inițiază și organizează programe/proiecte/acțiuni culturale, educativ-științifice, de tineret și cultură scrisă în Comuna Sărățeni.

6.2. (1) Sunt eligibile tipurile de cheltuieli care îndeplinesc următoarele condiții:

a) sunt necesare pentru derularea programelor/proiectelor/acțiunilor culturale, educativ-științifice, de tineret și cultură scrisă și sunt în concordanță cu principiile unui management financiar sănătos, respectiv cu un raport cost-eficiență bun;

b) sunt efectuate în timpul execuției programului/proiectului/acțiunii culturale, educativ-științifice, de tineret și cultură scrisă;

c) sunt făcute și înregistrate în evidențele contabile ale beneficiarilor, sunt identificabile, verificabile și susținute cu documente originale.

(2) Nu sunt eligibile următoarele tipuri de cheltuieli:

a) cheltuieli salariale sau de natură salarială ale solicitanților;

b) cheltuieli de întreținere a imobilelor în care își desfășoară activitatea solicitanții;

c) au ca obiect activități generatoare de profit;

d) pentru activități din domeniile reglementate de Legea nr. 182/2002 privind protecția informațiilor clasificate, cu modificările și completările ulterioare;

e) pentru activități care presupun dezvoltarea infrastructurii solicitantului, cu excepția cazului în care aceasta reprezintă o componentă indispensabilă acțiunii/proiectului/acțiunii;

f) cheltuieli privind plata personalului implicat în implementarea acțiunii/proiectului/acțiunii;

g) premii, prime și indemnizații;

h) taxe privind plata experților sau consultanților.

6.3. Cheltuielile pentru achiziționarea de dotări necesare derulării programului/proiectului/acțiunii culturale se acordă numai în cazuri excepționale, bine justificate de către solicitant.

6.4. Cheltuielile de masă ale participanților și/sau invitaților precum și diurna, acordată în condițiile legii, cumulat, se acoperă în limita unui procent de 20% din totalul finanțării nerambursabile acordate.

6.5. Finanțările nerambursabile acordate nu pot fi folosite pentru acoperirea unor debite ale beneficiarilor.

**Capitolul 7 – Reguli referitoare la elaborarea și prezentarea cererii de finanțare**

7.1. Documentația de solicitare a finanțării nerambursabile va cuprinde următoarele:

a) formularul de solicitare a finanţării conform Anexei nr. 1 al Regulamentului, cu documentele anexă;

b) bugetul de venituri şi cheltuieli al proiectului, precum şi sursele de finanţare,Anexa nr. 2 al Regulamentului;

**c)** buget narativ - buget prin care vor fi detaliate cheltuielile pe activităţi şi categorii de cheltuieli (în conformitate cu liniile bugetare), Anexa nr. 3 al Regulamentului;

d) documente care să dovedească înfiinţarea şi funcţionarea legală a entităţii solicitante: actul constitutiv, statutul şi certificatul de înregistrare fiscală, hotararea judecatoreasca, actele doveditoare ale sediului/punctului de lucru a organizaţiei solicitante şi actele adiţionale – Anexa nr. 4 al Regulamentului;

f)extras de cont emis de către o instituţie bancară la data depunerii proiectului, prin care să se confirme deţinerea sumei destinată cofinanţării – Anexa nr. 5 al Regulamentului;

g)CV-ul coordonatorului de proiect (format Europass), Anexa nr. 6 al Regulamentului;

j) bilanţul contabil pe ultimul an financiar – Anexa nr. 7 al Regulamentului

k)certificate de atestare fiscală emise de Direcţia de Taxe şi Impozite Locale şi ANAF – Anexa nr. 8 al Regulamentului.

l) opis al documentelor depuse la dosarul proiectului. Opisul va fi prima pagină a dosarului.

**Notă:** Toate documentele din dosarul proiectului vor fi numerotate, copiile vor purta menţiunea conform cu originalul, vor fi ştampilate cu ştampila organizaţiei şi vor purta semnătura reprezentantului legal sau a managerului de proiect. Se va întocmi un opis al documentelor iar pe ultima pagină a dosarului se va menţiona numărul de pagini folosindu-se următoarea formulare „Acest dosar conţine ….pagini”, semnătura şi ștampila solicitantului de finanţare nerambursabilă de la bugetul local.

7.2. (1) Fiecare documentație de solicitare a finanțării se va depune până la termenul limită prevăzut în anunțul de participare, într-un exemplar, pe suport de hârtie, la sediul Comunei Sărățeni, nr. 75/B, Sărățeni, județul Mureș, Registratura instituției. Documentele se depun într-un plic sigilat, cu adresă de înaintare.

(2) Nu se admit două sau mai multe documentații de solicitare a finanțării nerambursabile în același plic, sub sancțiunea neluării în considerare a acestora.

(3) Cererile de finanțare trimise prin alte mijloace (fax, e-mail), depuse la alte adrese sau în afara termenului nu vor fi luate în considerare.

7.3. Propunerea de proiect are caracter ferm și obligatoriu din punct de vedere al conținutului și trebuie să fie semnată, pe propria răspundere, de către solicitant sau de către o persoană împuternicită legal de acesta.

7.4. Bugetul proiectului va fi prezentat exclusiv în lei și va rămâne ferm pe toată durata de îndeplinire a contractului de finanțare nerambursabilă după încheierea acestuia.

7.5.(1) Potențialii beneficiari pot solicita clarificări în scris. Solicitarea de clarificare se depune, sub sancțiunea neluării în considerare, personal sau prin poștă, e-mail sau fax, la adresa Comunei Sărățeni.

(2) Răspunsurile la aceste solicitări se vor da în scris cel târziu cu 4 zile înainte de data limită pentru depunerea cererilor de finanțare și vor fi afișate/publicate pe pagina de internet a Comunei Sărățeni, la secțiunea aferentă domeniului respectiv.

Intocmit Tolokán Király Katalin – Secretar general UAT